Projektas

PLUNGĖS RAJONO SAVIVALDYBĖS

TARYBA

SPRENDIMAS

DĖL PLUNGĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINIMO TVARKOS APRAŠO PATVIRTINIMO

2025 m. kovo 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos sistemos įstatymo 41 straipsniu, 63 straipsnio 5 punktu ir 69 straipsnio 2 punktu, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės visuomenės sveikatos rėmimo specialiosios programos įgyvendinimo tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2024 m. birželio 27 d. sprendimą Nr. T1-173 „Dėl Plungės rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė sveikatos reikalų koordinatorė Oresta Gerulskienė

PATVIRTINTA

Plungės rajono savivaldybės

tarybos 2025 m. kovo 27 d. sprendimu Nr. T1-

PLUNGĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS TVARKOS APRAŠAS

I SKYRIUS

BENDROSIOS NUOSTATOS

1. Plungės rajono savivaldybės visuomenės sveikatos rėmimo specialioji programa (toliau – Programa) – tai kompleksas visuomenės sveikatos ugdymo, profilaktikos, saugos priemonių, kurios įgyvendinamos siekiant pagerinti gyventojų sveikatą ir gyvenimo kokybę.

2.	Programa siekiama remti Plungės rajono savivaldybėje (toliau – Savivaldybė) vykdomas visuomenės sveikatinimo priemones, stiprinančias gyventojų sveikatą, mažinančias sveikatą žalojančios elgsenos paplitimą, formuojančias aktyvų visuomenės požiūrį į sveikatą, užtikrinančias sveikatai palankią aplinką, finansuojant Savivaldybės remiamas visuomenės sveikatos veiklas.

3. Programos vykdytojai – Bendruomenės sveikatos taryba (toliau – BST), biudžetinės ir viešosios įstaigos, asociacijos, bendruomenės, nevyriausybinės organizacijos, bei kiti juridiniai asmenys, veikiantys pagal Lietuvos Respublikoje galiojančius įstatymus (toliau ir – Vykdytojai, pareiškėjai).

4. Programa skirta Savivaldybės teritorijoje gyvenantiems gyventojams.

5. Aprašą tvirtina, keičia, papildo ar pripažįsta netekus galios Savivaldybės taryba.

II SKYRIUS

PROGRAMOS TIKSLAS IR UŽDAVINIAI

6.	Programos tikslas – skatinti Savivaldybėje vykdomas visuomenės sveikatinimo priemones, stiprinančias gyventojų sveikatą ir didinti gyventojų raštingumą.

7. Programos uždaviniai:

7.1. finansuoti sveikatinimo projektus, stiprinančius gyventojų fizinę ir psichinę sveikatą, gerinančius bendruomenės narių gyvenimo kokybę, mažinančius rizikos veiksnių ir ligų paplitimą, propaguojančius ir formuojančius sveikos gyvensenos įgūdžius pagal visuomenės sveikatos poveikio sritis;

7.2. finansuoti Programos priemones pagal nustatytą tikslinį finansavimą;

7.3. vykdyti gyventojų sveikatos mokymą bei sveikos gyvensenos žinių skleidimą, didinti sveikatos raštingumą;

7.4. stiprinti asmeninę žmogaus atsakomybę už savo sveikatą, ugdant teisingą požiūrį į sveiką gyvenseną.

III SKYRIUS

PROGRAMOS ĮGYVENDINIMO PRIEMONĖS

8.	Programa rengiama atsižvelgiant į Lietuvos sveikatos programoje numatytas sveikatinimo veiklos kryptis, Nacionalinės sveikatos tarybos, Sveikatos apsaugos ministerijos rekomendacijas, Savivaldybės visuomenės sveikatos stebėsenos ataskaitos rezultatus, Savivaldybės strateginį veiklos planą, Savivaldybės kompleksines programas ir kitus teisės aktus.

9. Programa įgyvendinama šiomis priemonėmis:

9.1. organizuojant konkursą paraiškų, dėl projekto įgyvendinimo finansavimo, teikimui pagal BST nustatytas prioritetines Programos įgyvendinimo sritis (toliau – I priemonė);

9.2. finansavimo skyrimas, pagal pateiktus vykdytojų prašymus, kitose, ne konkursinėse prioritetinėse Programos įgyvendinimo srityse (toliau – II priemonė);

9.3. BST veikla (toliau – III priemonė).

10. BST kiekvienais metais, ne mažiau kaip 2 prioritetines Programos įgyvendinimo sritis (1 I priemonei įgyvendinti ir 1 II priemonei įgyvendinti) nustato ir patvirtina iš šių sričių:

10.1. užkrečiamųjų ligų prevencija ir kontrolė;

10.2. aplinkos sveikata (triukšmo prevencija, geriamojo vandens, maudyklų vandens stebėsena);

10.3. burnos higiena ir sveikata;

10.4. sveikos mitybos skatinimas ir nutukimo prevencija;

10.5. fizinio aktyvumo skatinimas;

10.6. lytinė sveikata;

10.7. nelaimingų atsitikimų ir traumų prevencija (tarp jų ir pirmosios pagalbos teikimo);

10.8. psichikos sveikatos stiprinimo (smurto, savižudybių prevencija, streso kontrolė ir kt.)

10.9. sveikatai žalingos elgsenos prevencija (rūkymo, alkoholio ir kitų psichoaktyviųjų medžiagų vartojimo prevencija ir kt.);

10.10. visuomenės sveikatos stebėsena.

11. BST veikla apima – dalyvavimą Savivaldybės, Lietuvos Respublikos ir užsienio šalių renginiuose, su šios Programos nustatytų tikslų įgyvendinimu susijusiose programose, projektuose, informacijos apie BST veiklą sklaidą, bendradarbiavimą pagal savo kompetenciją su kitų savivaldybių sveikatos tarybomis, įvairiomis savivaldybių, valstybės ir kitų šalių institucijomis, įstaigomis, keitimąsi informacija bei patirtimi.

12. Įgyvendinant Programos I priemonę, Vykdytojų pateikiamoje Programos paraiškoje „Dėl dalyvavimo Plungės rajono savivaldybės visuomenės sveikatos rėmimo specialiosios programos priemonių sveikatos rėmimo projektų atrankos konkurse“ (1priedas) turi būti nurodyta: projekto įgyvendinimo tikslas, uždaviniai, projekto lėšos, finansavimas, įgyvendinimas, vertinimo kriterijai, laukiami rezultatai.

13. Įgyvendinant Programos II priemonę, Vykdytojų prašyme „Dėl ne konkursinėse, prioritetinėse Programos įgyvendinimo srityse vykdomos veiklos finansavimo skyrimo“, turi būti nurodyta: prioritetinės srities įgyvendinimo tikslas, uždaviniai; išlaidų sąmata, finansavimas (prašoma suma), laukiami rezultatai.

IV SKYRIUS

I PRIEMONĖS ĮGYVENDINIMAS

KONKURSO SKELBIMAS, PARAIŠKŲ TEIKIMAS, PRIĖMIMAS IR VERTINIMAS

14. BST, nustačiusi ir patvirtinusi, I priemonei įgyvendinti einamaisiais kalendoriniais metais, prioritetines sritis skelbia konkursą dėl šios priemonės įgyvendinimo. Konkursas turi būti paskelbtas Savivaldybės interneto svetainėje www.plunge.lt.

15. Administracijos sveikatos reikalų koordinatorius, paraiškų pateikimo laikotarpiu žodžiu, telefonu ir/arba elektroniniu paštu konsultuoja visais paraiškų teikimo klausimais, o jam nesant – BST pirmininkas.

16. Priimamos tik elektroniniu parašu pasirašytos paraiškos su visais priedais, kurios siunčiamos el. paštu adresu: savivaldybe@plunge.lt pagal nustatytą formą (1 priedas). Prie paraiškos pridedama: įmonės ar įstaigos Registrų centro elektroninis išrašas (ESI), arba kopija PDF formatu.

17. Paraiška ir visi prie paraiškos pridėti dokumentai turi būti pateikti lietuvių kalba, vadovaujantis raštvedybos taisyklėmis.

18. Pasibaigus paraiškų teikimo terminui, Plungės rajono savivaldybės administracijos Bendrųjų reikalų skyriaus specialistai, ne vėliau kaip kitą darbo dieną, elektroniniu paštu, gautas paraiškas perduoda BST pirmininkui.

19. BST pirmininkas, gavęs paraiškas, vadovaudamasis BST nuostatuose įtvirtinta posėdžių rengimo tvarka, ne vėliau kaip per 15 (penkiolika) darbo dienų nuo paskutinės paraiškų pateikimo konkursui dienos, privalo suorganizuoti BST posėdį dėl paraiškų vertinimo.

20. Jei BST nustato, kad pareiškėjas teikdamas paraišką nepridėjo visų Programos 5 priede nurodytų dokumentų, BST suteikia pareiškėjui 3 (tris) darbo dienų terminą trūkstamų dokumentų pateikimui. Pareiškėjui per nustatytą terminą nepateikus trūkstamų dokumentų, paraiška bus vertinama jos pateikimo apimtyje.

21. Paraiškos turi būti įvertinamos ne vėliau kaip per 30 (trisdešimt) kalendorinių dienų nuo paskutinės paraiškų pateikimo konkursui dienos.

22. BST nariai projektus įvertina balais. Projektus vertina kiekvienas BST narys atskirai. BST narys, vertindamas paraišką, privalo nusišalinti nuo jos vertinimo, jei yra susijęs su vertinama paraiška ir/arba su ją pateikusiu (-iais ) subjektu (-ais) ir tai gali sukelti viešųjų, privačių interesų derinimo konfliktą.

23. Po to, kai BST įvertina projektus, pagal šioje Programoje nustatytus reikalavimus (2 priedas), Administracijos sveikatos reikalų koordinatorius per Savivaldybės dokumentų valdymo sistemą „KONTORA“, pateikia pasiūlymus Savivaldybės administracijos (toliau – Administracija) direktoriui dėl projektų finansavimo, nefinansavimo ar mažesnio, nei prašoma, finansavimo skyrimo. Kartu su pasiūlymais Administracijos direktoriui turi būti pateikti ir BST posėdžio(ų), kuriuose yra vertinamos pareiškėjų paraiškos, protokolai bei su paraiškomis pateikti visi priedai.

24. BST Administracijos direktoriui gali teikti siūlymą skirti pareiškėjui mažesnę už prašomą lėšų sumą:

24.1. jeigu pagal turimą lėšų kiekį visiems projektų vykdytojams negali būti skirta visa prašoma suma;

24.2. jeigu paraiškoje numatyta veikla yra susijusi su tiesiogine (įprastine) pareiškėjo veikla arba siūlomą veiklą neatlygintinai vykdo kita institucija;

24.3. pagal projekto paraiškos vertinimo balų skaičių;

24.4. vykdytojas disponuoja paraiškoje nurodytomis vykdymo priemonėmis ir įranga;

24.5. yra nefinansuojamų išlaidų kategorijoje (Programos 41 p.).

25. Administracijos direktoriaus įsakymo projektą, Administracijos sveikatos reikalų koordinatorius, vadovaudamasis Administracijos direktoriaus pateikta rezoliucija, parengia ir pateikia pasirašymui ne vėliau kaip per 3 darbo dienas nuo BST pasiūlymų ir kitų dokumentų gavimo dienos.

26. Administracijos direktoriaus sprendimas dėl projektų finansavimo, nefinansavimo ar mažesnio nei prašoma finansavimo skyrimo įforminamas įsakymu ne vėliau nei per 3 darbo dienas nuo parengto įsakymo projekto gavimo dienos.

27. Vienas pareiškėjas gali teikti tik 1 paraišką ir gauti tik 1 finansavimą per vienerius finansinius kalendorinius metus.

28. Vienas projektas maksimaliai gali surinkti 24 balus, susumuojant ir išvedant bendrą, BST narių atskirai skirtų balų vidurkį. Projektai, surinkę mažiau kaip 15 balų, nefinansuojami.

29. Pareiškėjams, kurie neįsiregistravę Juridinių asmenų registre, finansavimas neskiriamas.

30. Pareiškėjams, kurie neatsiskaitė už anksčiau priemonėms vykdyti skirtų lėšų panaudojimą nustatyta tvarka, ir/ar gautos lėšos buvo panaudotos ne pagal paskirtį, nevykdė kitų sutartinių įsipareigojimų, finansavimas tais finansiniais kalendoriniais metais, neskiriamas.

31. Jei paraiškai skiriama mažesnė suma nei nurodyta paraiškoje, vykdytojas turi teisę sumažinti priemonės įgyvendinimo darbų apimtį, tačiau neturi teisės keisti paraiškoje nurodytų tikslų ir veiklos turinio.

32. Administracijos direktoriui priėmus sprendimą dėl projektų finansavimo, nefinansavimo ar mažesnio nei prašoma finansavimo skyrimo, Administracijos sveikatos reikalų koordinatorius, ne vėliau kaip per 7 (septynias) darbo dienas nuo įsakymo pasirašymo dienos, informuoja pareiškėjus raštu apie priimtą sprendimą.

V SKYRIUS

SUTARČIŲ SUDARYMAS

33. Administracijos sveikatos reikalų koordinatorius, vadovaudamasis Administracijos direktoriaus priimtu įsakymu ir BST pateikta medžiaga, ruošia Programos I ir II priemonių lėšų panaudojimo sutarčių projektus, Programos lėšų naudojimo sąmatą ir teikia juos Administracijos direktoriui pasirašymui bei tvirtinimui.

34. Su Programos priemonių, kuriems skirtas finansavimas, vykdytojais Administracijos direktorius pasirašo Programos I/II priemonės lėšų panaudojimo sutartis ir patvirtina lėšų naudojimo sąmatas.

35. Jei pareiškėjas per 90 kalendorinių dienų, nuo sutarties gavimo pasirašymui dienos nepasirašo, Programos I/II priemonės lėšų panaudojimo sutarties, tai pripažįstama, kad pareiškėjas atsisakė pasirašyti sutartį, todėl finansavimas jam nėra skiriamas.

36. Pareiškėjui nepasirašius sutarties, projekto vykdytojui panaudojus ne visas skirtas lėšas arba priemonėje likus nepaskirstytų lėšų, bei įvertinus Programos priemonių įgyvendinimo svarbą bei poreikį, BST siūlymu, Administracijos direktoriaus įsakymu šie asignavimai gali būti perskirstomi kitų Programos priemonių įgyvendinimui.

VI SKYRIUS

PROGRAMOS LĖŠOS

37.	Programos priemonių įgyvendinimo finansavimo šaltiniai:

37.1. Savivaldybės biudžeto asignavimai;

37.2. 20 procentų Programos lėšų;

37.3. savanoriškos fizinių ir juridinių asmenų įmokos;

37.4. kitos teisėtai gautos lėšos.

38. Programos priemonėms įgyvendinti skirtos lėšos (100 proc.) pagal šios Programos 37 punktą paskirstomos sekančiai:

38.1. I priemonei skiriama ne mažiau kaip 60 proc. lėšų;

38.2. II priemonei skiriama ne mažiau kaip 30 proc. lėšų;

38.3. III priemonei skiriama ne mažiau kaip 10 proc. lėšų.

VII SKYRIUS

PROGRAMOS PROJEKTŲ PRIEMONIŲ FINANSAVIMO TVARKA

39.	Maksimali vieno projekto pagal Programos I priemonę veikloms įgyvendinti, skiriama suma negali viršyti 2 000 Eur (dviejų tūkstančių eurų).

40. Tinkamos finansuoti išlaidų kategorijos:

40.1. projekto įgyvendinimui būtinų kanceliarinių prekių, reprezentacinių išlaidų, sveikatinimo inventoriaus įsigijimas, viešinimo priemonės;

40.2. sveikatinimo stovyklų organizavimas;

40.3. transporto išlaidų (nuoma) (pagrindžiant sutartimi) kompensavimas;

40.4. samdomų darbuotojų (lektorių) paskaitų, praktinių užsiėmimų, seminarų, konsultacijų apmokėjimas;

40.5. kitos, tiesiogiai su projekto įgyvendinimu susijusios, išlaidos, pagrįstos projekto paraiškoje ir/ar komerciniais pasiūlymais.

41. Nefinansuojamos išlaidų kategorijos:

41.1. įprastinės/kasdienės įstaigų/organizacijų veiklos;

41.2. asmens sveikatos priežiūros paslaugos, už kurias yra apmokama iš Privalomojo sveikatos draudimo fondo biudžeto lėšų;

41.3. draudimas, lizingas, išperkamoji nuoma;

41.4. su visuomenės sveikata nesusijusios laisvalaikio veiklos išlaidos;

41.5. pastatų (patalpų) rekonstrukcija, kapitalinis remontas, statinių statyba, viešųjų erdvių tvarkymas, remontas, statybinės medžiagos;

41.6. transporto priemonių remontas ir eksploatacinių (išskyrus kuro ir nuomos) išlaidų apmokėjimas;

41.7. kitos, tiesiogiai su projekto įgyvendinimu nesusijusios, išlaidos.

42. Programos lėšos kaupiamos atskiroje Savivaldybės biudžeto sąskaitoje.

43. Finansavimą gavusioms vykdytojams lėšos pervedamos į jų nurodytą sąskaitą.

VIII SKYRIUS

PROJEKTŲ VYKDYMO IR LĖŠŲ PANAUDOJIMO KONTROLĖ

44. Programoje nustatytų priemonių įgyvendinimo kontrolę vykdo Administracijos direktorius.

45. Savivaldybės kontrolės ir audito tarnyba vykdo Programai skirtų lėšų panaudojimo kontrolę.

46. Programos projektų įgyvendinimas gali būti tikrinamas per visą projektų įgyvendinimo laikotarpį. BST nariai turi teisę dalyvauti projektų vykdomuose renginiuose.

47. Vykdytojas, pasirašęs sutartį su Administracijos direktoriumi, atsako už projekto įgyvendinimą, tikslinį lėšų panaudojimą bei ataskaitų pateikimą.

48. Vykdytojai, už lėšų panaudojimą, atsiskaito Administracijos Buhalterinės apskaitos skyriui sutartyje nustatyta tvarka, pateikdami programos įgyvendinimo priemonių vykdymo ataskaitas.

49. Vykdytojui, nevykdančiam sutartyje prisiimtų įsipareigojimų arba naudojančiam lėšas ne pagal sutartį ir patvirtintą sąmatą, Administracijos direktorius turi teisę sustabdyti projekto finansavimą ir pareikalauti grąžinti gautas lėšas.

50. Vykdytojai, gavę finansavimą Programos priemonių įgyvendinimui, privalo viešinti informaciją, susijusią su Savivaldybės lėšomis finansuojamų Programos priemonių vykdymu (per žiniasklaidos priemones, socialinius tinklus, leidinius ir kt.).

51. Per metus nepanaudotos, panaudotos ne pagal paskirtį Programos lėšos, gautos iš Savivaldybės biudžeto, grąžinamos į Savivaldybės biudžetą ne vėliau kaip iki einamųjų metų gruodžio 31 d.

52. Savivaldybės administracija kasmet iki gegužės 1 d., remdamasi ataskaitinių biudžetinių metų (nuo sausio 1 d. iki gruodžio 31 d. įskaitytinai) duomenimis, teikia praeitų biudžetinių metų Programos priemonių vykdymo ataskaitą Higienos institutui.

53. Asmenys, pažeidę šią Programą, atsako Lietuvos Respublikos teisės aktų nustatyta tvarka.

54. Administracijos direktoriaus sprendimai, priimti pagal šios Programos nuostatas, gali būti skundžiami Lietuvos Respublikos viešojo administravimo įstatymo nustatyta tvarka.

_________________________________

Plungės rajono savivaldybės visuomenės sveikatos rėmimo specialiosios programos

1 priedas

PARAIŠKA

DĖL DALYVAVIMO PLUNGĖS RAJONO SAVIVALDYBĖS

VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ SVEIKATOS RĖMIMO PROJEKTŲ ATRANKOS KONKURSE

I. INFORMACIJA APIE ORGANIZACIJĄ

1.1. Organizacijos, įmonės pavadinimas, kodas

1.2. Informacija apie projektą teikiančią organizaciją:
Adresas, telefono Nr., el. pašto adresas, banko duomenys, atsiskaitomoji sąskaita

1.3. Organizacijos, įmonės vadovas (vardas, pavardė, adresas, telefonas)

1.4. Projekto vadovas (vardas, pavardė, pareigos, adresas, telefonas, el. pašto adresas)
1.5. Buhalterinės apskaitos vadovas (vardas, pavardė, pareigos, adresas, telefonas, el. pašto adresas)

1.6. Sėkmingai įvykdyti projektai (nurodyti ne daugiau 3 projektų per paskutinius 2 metus)

1.7. Kiti projekto dalyviai (bendradarbiaujančios šiame projekte institucijos ir/ar asmenys)

II. INFORMACIJA APIE PROJEKTĄ

2.1. Projekto pavadinimas

2.2. Projekto įgyvendinimo laikas

2.3. Projekto rengimo dokumentai (glaustai aprašykite konkrečią problemą, kurią sieksite spręsti įgyvendindami projektą: kokia tai problema, kiek ir kaip ji aktuali bendruomenei ir kt., kokie pavojai, Jūsų organizacijos vaidmuo, vizija ir pan.)

2.4. Santrauka (trumpas projekto pristatymas ne daugiau 10 sakinių)

2.5. Projekto tikslas (išspręsti tam tikrą problemą)

2.6. Projekto uždaviniai, kurie bus įgyvendinti siekiant projekto tikslo

2.7. Bendra projekto vertė
2.8. Iš Savivaldybės sveikatos rėmimo specialiosios programos prašoma suma
2.9. Kiti projekto finansavimo šaltiniai
2.10. Ar anksčiau gavote paramą iš Savivaldybės sveikatos rėmimo specialiosios programos? Kokią sumą?

2.11. Projekto įgyvendinimo vertinimo kriterijai
Renginių, parodų, konsultacijų skaičius
Bendruomenės narių, dalyvausiančių renginiuose skaičius
Vaikų ir mokinių, dalyvausiančių sveikatos ugdymo programose, skaičius
Seminarų, konkursų skaičius
Viešinimo pranešimų skaičius

2.12. Projekto įgyvendinimo planas, veiklos etapai (nurodyti konkrečias veiklas)
Mėnuo	Kas bus daroma?

2.13. Projekto vykdytojai:
Bendras projekto vykdytojų skaičius
Projekto vykdytojų amžius

2.14. Projekto dalyviai:
Bendras projekto dalyvių skaičius
Projekto dalyvių amžius

2.15. Projekto partneriai, jeigu projektas įgyvendinamas su partneriais (aprašykite kiekvieną numatomą projekto partnerį):
Organizacijos, įmonės pavadinimas
Būstinės adresas
Telefonas
Bendradarbiavimo statusas (privaloma bendradarbiavimo sutartis, susijusi su konkrečiu projektu)
Glaustai apibrėžkite organizacijos, įmonės vaidmenį projekte, konkrečias planuojamas partnerio veiklas (išskyrus prisidėjimą projekto viešinimui ir dalyvių delegavimui)

2.16. Projekto tęstinumas (jei projektas tęstinis, nurodykite programos pavadinimą, kurios rėmuose tas projektas buvo finansuojamas Plungės rajono savivaldybės biudžeto lėšomis. Taip pat nurodykite kitus finansavimo šaltinius)
Programos pavadinimas	Projekto pavadinimas, lėšų skyrimo data	Gauta parama (Eur)

III. PROJEKTO BIUDŽETAS

3. Pateikite detalią informaciją apie projekto išlaidas

Eil. Nr.	Išlaidų paskirtis	Reikalinga suma, Eur	Išlaidų detalizavimas	Prašoma suma, Eur
1.	Apmokėjimas už darbą projekto lektoriams, edukatoriams ir kitiems specialistams bei asmenims vykdant autorinę sutartį, pridėjus komercinius pasiūlymus
2.	Transporto nuoma (pagal sutartį)
3.	Mažaverčio sveikatinimo inventoriaus, kanceliarinių, reprezentacinių, viešinimui skirtų prekių, būtinų projekte numatytiems uždaviniams įgyvendinti, įsigijimas
4.	Kitos išlaidos tiesiogiai susijusios su projekto įgyvendinimu
5.	IŠ VISO:	IŠ VISO:

IV. TURIMI PROJEKTO ĮGYVENDINIMO RESURSAI

4.1. Organizacijos, įmonės resursai (patalpos, įranga, personalas, patirtis ir kt.)

4.2. Papildomi finansavimo šaltiniai (nurodykite jų pavadinimus ir skiriamas lėšas)

V. PRIEDAI

5.1. Prie paraiškos pridedama:
5.1.1. teikiančios projektą organizacijos registracijos pažymėjimo kopija Registrų centro ESI (elektroninis sertifikuotas išrašas); 5.1.2. lektorių, edukatorių kvalifikaciją įrodantys dokumentai; 5.1.3. komerciniai pasiūlymai arba kainą pagrindžiantys dokumentai.

20 m. mėn. d.

A.V.

Organizacijos vadovas	(Parašas)	Vardas ir pavardė

Plungės rajono savivaldybės visuomenės sveikatos rėmimo specialiosios programos

2 priedas

PROJEKTO VERTINIMO KRITERIJAI

Projekto teikėjo (organizacijos, įmonės) pavadinimas

________________________________________________________________________________

Projekto pavadinimas____________________________________________________________

Eil. Nr.	Vertinimo kriterijai	Maksimalus galimų balų skaičius	Rekomenduojamos balų ribos	Įvertinimas balais
1.	Projekto atitiktis keliamiems konkurso reikalavimams  atitinka reikalavimus  dalinai atitinka  neatitinka	2	2 1 0
2.	Ar projektą vykdančios organizacijos lektorių kvalifikacija atitinka projekto keliamus reikalavimus?  atitinka reikalavimus  neatitinka	2	2 0
3.	Projekto įgyvendinimo planas  nuoseklus ir detalus  trūksta detalumo, nepakankamai argumentuota veikla  nėra priemonių įgyvendinimo plano	2	2 1 0
4.	Projekte numatoma:  diegti gyvenimo įgūdžius  organizuoti renginius  teikti žinių, informacijos  bendruomenių mokymai  visuomenės informavimas apie projektą	5	(balai sumuojami) 1 1 1 1 1
5.	Ar projekte iškelti tikslai ir uždaviniai atitinka programos reikalavimus?  atitinka reikalavimus  dalinai atitinka  neatitinka	2	2 1 0
6.	Biudžeto lėšų panaudojimo sąmata  pagrįstos ir tiksliai argumentuotos lėšos;  dalinai pagrįstos lėšos;  yra kitų finansavimo šaltinių;  netiksliai užpildyta sąmata (neįrašytos grafos, netikslūs skaičiai)  nėra išlaidų pagrįstumo ir detalizuotos sąmatos	5	4 2 1 1 0
7.	Projekto dalyvaujančiųjų skaičius:  iki 50;  nuo 50	2	1 2
8.	Projekto paraiškos atitiktis reikalavimams visiškai užpildyta, tvarkinga paraiška  netiksliai užpildyta paraiška, nepridėti prašomi priedai	4	4 0
Bendra balų suma	24

Recenzento išvada argumentuotai (visiškai, dalinai finansuoti, nefinansuoti)

Surinkus mažiau kaip 15 balų projektas nefinansuojamas.

Surinkus 22–24 balus 100 proc.

Surinkus 19–21 balą 80 proc.

Surinkus 15–18 balų 70 proc.

Recenzento vardas, pavardė, pareigos, parašas, data

______________________

SVEIKATOS REIKALŲ KOORDINATORIUS

AIŠKINAMASIS RAŠTAS

PRIE SAVIVALDYBĖS TARYBOS SPRENDIMO PROJEKTO

DĖL PLUNGĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINIMO TVARKOS APRAŠO PATVIRTINIMO

2025 m. vasario 28 d.

Plungė

1. Parengto sprendimo projekto tikslai, uždaviniai. Vadovaujantis Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos sistemos įstatymo 41 straipsniu, 63 straipsnio 5 punktu ir 69 straipsnio 2 punktu, Plungės rajono savivaldybės taryba patvirtins Plungės rajono savivaldybės visuomenės sveikatos rėmimo specialiosios programos tvarkos aprašą(toliau – Programa).

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. Pripažinti netekusiu galios Plungės rajono savivaldybės tarybos 2024 m. birželio 27 d. sprendimą Nr. T1-173 „Dėl Plungės rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“.

3. Kodėl būtina priimti sprendimą, kokių pozityvių rezultatų laukiama.

Bus patvirtinta Programa. Bus pateikta Programos tikslas, uždaviniai, priemonės, Programos paraiškų atranka ir vertinimas, finansavimo tvarka ir t. t.

4. Lėšų poreikis ir finansavimo šaltiniai. Nėra.

5. Pateikti kitus sprendimui priimti reikalingus pagrindimus, skaičiavimus ar paaiškinimus. -

6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. -

7. Sprendimo projekto antikorupcinis vertinimas. Vadovaujantis LR Korupcijos prevencijos įstatymo 8 straipsnio 1 dalies 1 ir 14 punktais, vertinimas atliekamas.

8. Nurodyti, kieno iniciatyva sprendimo projektas yra parengtas. Sprendimo projektas yra parengtas sveikatos reikalų koordinatoriaus iniciatyva.

9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra.

10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. Bendruomenės sveikatos tarybos nariams bei patalpintas svetainėje www.plunge.lt.

11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

12. Numatomo teisinio reguliavimo poveikio vertinimas*

Sritys	Numatomo teisinio reguliavimo poveikio vertinimo rezultatai

Teigiamas poveikis	Neigiamas poveikis
Ekonomikai	Taip
Finansams	Taip
Socialinei aplinkai	Taip
Viešajam administravimui	Nėra
Teisinei sistemai	Nenumatomas
Kriminogeninei situacijai	Nenumatomas
Aplinkai	Nėra
Administracinei naštai	Taip
Regiono plėtrai	Teigiama
Kitoms sritims, asmenims ar jų grupėms	Taip

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

sveikatos reikalų koordinatorė	Oresta Gerulskienė